
AVIZ


asupra proiectului de Lege pentru aprobarea Ordonanţei de urgenţă a Guvernului nr.58/2025 privind modificarea şi completarea art.1 din Ordonanţa de urgenţă a Guvernului nr.25/2025 pentru asigurarea unor împrumuturi din Trezoreria Statului

În conformitate cu prevederile art. 95 și 118 alin.(3) din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată spre dezbatere și avizare,  în procedură de urgență,  cu  proiectul de Lege pentru aprobarea Ordonanţei de urgenţă a Guvernului nr.58/2025 privind modificarea şi completarea art.1 din Ordonanţa de urgenţă a Guvernului nr.25/2025 pentru asigurarea unor împrumuturi din Trezoreria Statului, transmis cu adresa nr. PL-x 504/2025 din 26 noiembrie 2025, înregistrat sub  nr.7c-1/946 din           27 noiembrie 2025. 
Senatul, în calitate de primă Cameră sesizată, a adoptat inițiativa legislativă, în ședința din 24 noiembrie 2025. 
Conform prevederilor art. 75 din Constituţia României, republicată, și ale                          art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 
Potrivit reglementărilor art. 62, art. 54 alin. (3) teza I și art. 133 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de Legepentru aprobarea Ordonanţei de urgenţă a Guvernului nr.58/2025 privind modificarea şi completarea art.1 din Ordonanţa de urgenţă a Guvernului nr.25/2025 pentru asigurarea unor împrumuturi din Trezoreria Statului, în ședința din 21 aprilie 2026.
 Prezenta inițiativă legislativă are ca obiect de reglementare asigurarea posibilității unităților administrativ-teritoriale de a contracta împrumuturi din Trezoreria Statului, pentru finalizarea proiectelor finanțate din fonduri externe nerambursabile aferente perioadei de programare 2014–2020, declarate nefinalizate, nefuncționale sau etapizate din lipsa resurselor financiare şi acoperirea cheltuielilor necesare producerii, transportului, distribuției și furnizării energiei termice în sezonul rece 2025–2026, inclusiv plata facturilor restante și acoperirea pierderilor induse de prestarea serviciului public de termoficare, în limita unui plafon maxim de 250.000 mii lei, până la data de 31 decembrie 2025.Ministerul Afacerilor Externe împreună cu alte instituții (Justiție, Interne, Ministerul Public, CSM) vor raporta Comisiei Europene date statistice și vor publica periodic informații consolidate privind aplicarea sancțiunilor. Potrivit proiectului, legea penală română se aplică și cetățenilor/persoanelor juridice române pentru infracțiuni comise în afara țării, chiar dacă fapta nu este infracțiune în statul  respectiv.
 Membrii Comisiei au analizat proiectul de lege supus avizării, expunerea de motive, avizul favorabil al Consiliului Legislativ cu observații și propuneri,  transmis cu adresa nr. 840 din 30 octombrie 2025.
În urma dezbaterilor, membrii Comisiei au hotărât, cu unanimitatea voturilor exprimate (4 deputați nu și-au exprimat votul), avizarea favorabilă a proiectului de Lege pentru aprobarea Ordonanţei de urgenţă a Guvernului nr.58/2025 privind modificarea şi completarea art.1 din Ordonanţa de urgenţă a Guvernului nr.25/2025 pentru asigurarea unor împrumuturi din Trezoreria Statului, în forma adoptată de Senat.
În raport cu obiectul şi conținutul său, inițiativa legislativă face parte din categoria legilor ordinare.

